Legal Document

Category: 331

Text:
45. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ. 113/1083 της 27 Ιουν./22 Ιουλ.1994 (ΦΕΚ Β΄ 569) Αύξηση των καταβαλλομένων συντάξεων από το ΤΕΑΥΕΚ. Έχοντας υπόψη: 1.Τις διατάξεις του άρθρ. 66 του Νόμ. 2084/1992 (Α΄ 165). 2.Τις διατάξεις του Π.Δ. 213/1992 (Α΄ 102). 3.Τις διατάξεις του άρθρ. 7 του Νόμ. 1275/1982 (Α΄ 100). 4.Τις διατάξεις του άρθρ. 27 του Νόμ. 2081/1992 (Α΄ 165). 5.Την κοινή απόφαση του Πρωθυπουργού και του Υπουργού Υγείας, Πρόνοιας και Κοινωνικών Ασφαλίσεων 2024/26.10.93 (Β΄ 833). 6.Την αριθ. 1991/5.5.94 απόφαση της Επιτροπής Τιμών και Εισοδημάτων. 7.Την απόφαση του Δ.Σ. του Ταμείου Επικουρικής Ασφάλισης Υπαλλήλων Εμπορικών Καταστημάτων που λήφθηκε στην 3605/23.5.94 συνεδρίασή του. 8.Την από 15.6.94 Οικονομική Έκθεση της Διεύθυνσης Αναλογιστικών Μελετών της Γενικής Γραμματείας Κοινωνικών Ασφαλίσεων. 9.Το γεγονός ότι από τις διατάξεις της παρούσας απόφασης προκαλείται επιβάρυνση του εν λόγω Ταμείου ύψους 975 εκ. δρχ. περίπου κατά το τρέχον έτος, η οποία θα καλυφθεί από τις πιστώσεις των ΚΑΕ 0629, 0636 και 0637 του προϋπολογισμού οικονομικού έτους 1994 του Ταμείου, αποφασίζουμε: 1.Οι συντάξεις των συνταξιούχων του Ταμείου Επικουρικής Ασφάλισης Υπαλλήλων Εμπορικών Καταστημάτων, των οποίων το συνταξιοδοτικό δικαίωμα εμπίπτει στο μέχρι την 31.12.93 χρονικό διάστημα, αυξάνονται από 1.1.94 κατά ποσό 3.900 προκειμένου για συντάξεις λόγω γήρατος και αναπηρίας και κατά ποσό 2.900 για συντάξεις λόγω θανάτου. 2.Το προβλεπόμενο από την παρ. 6 του άρθρ. 6 του Κανονισμού Παροχών του ΤΕΑΥΕΚ κατώτατο όριο της μηνιαίας σύνταξης χωρίς τα οικογενειακά επιδόματα, ορίζεται από 1.1.94 στο ποσό των δρχ. 40,400 για την κατηγορία συντάξεων γήρατος και αναπηρίας και το ποσό των δρχ. 33.900 για την κατηγορία συντάξεων δικαιοδόχων (θανάτου), ανεξάρτητα από το χρόνο έναρξης της συνταξιοδότησης. (Αντί για τη σελ.402,15) Σελ. 402,15(α) Τεύχος 1323 Σελ. 91 Ταμείο Επικ.Ασφαλίσεως Υπαλ.Εμπορικών Καταστημάτων(ΤΕΑΥΕΚ) 39.Η.δ.43-45